**Сынып сағатының тақырыбы: «Отбасы-бақыт мекені»**
**Сынып сағатының мақсаты:** Оқушылардың отбасы туралы түсініктерін кеңейту. Өз жанұясы туралы әңгімелеуге үйрету. Оқушыларды ұйымшылдыққа, жауапкершілікке, өз ойын жеткізе білуге тәрбиелеу.

***Ресурстар:*** ватман, сурет қиындылары, бейнеролик, стикер, маркер, желім, тәжі, слайд

***Ширату жаттығуы:*** Қайрат Нұртастың «Жанұя» әні орындалып тұрады.

* Балалар мына әнді естігенде ойыңызға не келді?
* Не себепті мен осы әнді бүгін сабаққа таңдады деп ойлайсыңдар?

**(Оқушылардың ойларын, жауаптарын тыңдалады)**

-Жарайсыңдар! Өте дұрыс айттыңдар, яғни біз бүгінгі сабақта отбасы туралы әңгімелесетін боламыз.

 Адамға өміріндегі ең қымбаты-отбасы. Отбасында сүйіспеншілік, сыйластық, татулық, бауырмалдық болғанда бірлік болады. Бір-бірін аялап, кешіре, түсіне білгенде отбасы мықты әрі берік болып қалыптасады. Бүгінгі тәрбие сағатымыз ***«Отбасы-бақыт мекені»*** тақырыбына арналады.

* Балалар қалай ойлайсыңдар, отбасын неге теңеуге болады? (оқушылардың жауаптары тыңдалады)

Олай болса менде отбасын бір затқа теңедім. Ендеше менің отбасын қандай затқа теңегенімді білгілерің келе ме? Бұл сұраққа жауап беру үшін топпен жұмыс орындаймыз. Алдымызда жатқан сурет қиындыларынан мозайка әдісін қолдана отырып бір сурет құрастырамыз. Және шыққан суреттің әр бөлігін сендер отбасымен қалай байланыстырасыңдар соны түсіндіріп айтуларың керек.

***Шығармашылық жұмыс. «Алып бәйтерек» суретін құрастырып шығарады.***

******

Сонымен балалар отбасын алып бәйтерекке теңеуге болады екен. Отбасын бәйтерекке теңесек, балаларды жапыраққа теңейміз. Жапырақтар қайда бекиді?

-Бұтақтарында

- Олай болса, бұтақтарын ата-анаға теңейміз. Бұтақтары қайдан тарайды?

-Ағаш діңінен

- Олай болса, олар ата-әжелеріміз. Алып бәйтерек ненің арқасында жақсы жайқалып өседі.

-Дұрыс, тамырынан. Қалай ойлайсыздар, егер ағаштың діңін ата-әжемізге теңесек, тамырын кімге теңейміз.

-Ата-бабаларымызға

Міне, балалар осылай үлкен отбасы қалыптасады. Бала әкеден ақыл, анадан мейірім алады. Тәртіпті де, тәрбиелі ұрпақ-отбасы мен мектептен алған үлгі-өнеге жиынтығының жемісі.

***Оқушылардың жұмысы. «Менің Отбасым»***

***Үйге берілген тапсырманы тексеру.***

******

-Ендеше балалар сөз кезегін сендерге бергім келіп тұр. Үй тапсырмасына әркім өз отбасы туралы мәлімет дайындап келу және оны таныстыруды тапсырған болатынмын. Өз жұмыстарыңды таныстырып өтіңдер.

Жарайсыңдар балалар әркім өз отбасы туралы жақсы таныстырып өттіңдер.

***Бейне ролик көрсету.***

***«Бала қиялы»***

**Бейнеролик бойынша сұрақтарға жауап беру**

**-**Не себепті мына қыз шығарманы осылай жазды деп ойлайсыңдар?

- Егер сендер мына қыздың орнында болсаңдар шығарманы қалай жазған болар едіңдер?

- Сендердің отбасыларыңда бұндай жағдай орын алған ба?

- Ата-ана тарпынан сендерге қаншалықты көңіл бөлінуде?

Әрине балалар, сені түсінетін, сені қолдайтын сені жақсы көретін отбасынан артық маңызды ештеңе жоқ. Сендер де менің бұл ойыммен келісесіңдер деп ойлаймын. Солай ма балалар? Ендеше осындай бақытты үйді қалай құрастыруға болады. Неден бастаймыз?

* Бұл үшін мен сендерді ***«Құрлысшылар»*** ойынын ойнауға шақырамын. Барлығымыз екі-екіден жұп болып отырамыз.

Қазір мен сендерге әртүрлі тапсырмалар беремін. Сол тапсырмаларды орындай отырып өз үйімізді, ыстық ұямызды құрастыратын боламыз. Жұмысымызды бастамас бұрын біздің жұмысымызда бақылып баға беретін құрылыс меңгерушісін тағайындап алайық. (бас киім мен желетке керек).

Бригадалардың барлығы тапсырмаларды орындап дайын болған сияқты. Ендеше үй құрастыруды бастасақ болады. Үй тұрғызу үшін ең алдымен фундаментін құюдан бастаймыз.

* Фундаментіміз дайын болды. Енді үйдің қабырғасын тұрғызайық.
* Келесі кезекті үйдің шатырын жабу керек.
* Үйіміздің енді есік терезесін қою керек

***І-бригада***-Отбасы турал мақал-мәтелдер жазу

***ІІ-бригада***-Отбасы туралы өлең оқу немесе ән орындап беру

***ІІІ-бригада***-О Т Б А С Ы сөзінің әр әріпін отбасымен байланыстырып ашу

***ІV-бригада***-Отбасы мықты болу үшін не керек? сұрағына жауап беру.

***Жарайсыңдар балалар осымен үйімізде дайын болды***.

Сабағымыздың соңынада келіп қалған сияқтымыз. Бүгінгі сабағымызды қорыта келе **О Т Б А С Ы** сөзіне ассосация болатын сөздерді алдымызда жатқан бұлттарға жазып, тақтаға ілейік.

***Шаттық шеңбер. «Сиқырлы тәжі»***

Оқушылар ортаға шеңберге жиналып сиқырлы тәжді бастарына кезек-кезек кие отырып өз отбастарына арналған тілектерін жолдайды.